|  |  |
| --- | --- |
| **Republika e Kosovës**  **Republika Kosova-Republic of Kosovo**  *Qeveria –Vlada-Government*  *Ministria e Infrastrukturës Ministarstvo Infrastrukture Ministry of Infrastructure* | |
|  | |
| **dATË/A:** | 17.12.2020 |
| **REFERENC-Ë:** | / 2020 |
| **PËR/ZA/TO:** | znj.Edi GUSIA-Kryeshefe Ekzekutive në ABGJ-ZKM |
| **CC:** | znj. Lindita OSAJ–Drejtoresh për FSHP-MI u.d |
| **PËRMES/PREKO/THROUGH:** | z. Izedin Bytyqi , Sekretar i Përgjithshëm i MI-ës |
| **NGA/OD/FROM:** | Adelina Sokoli - Zyrtare për Barazi Gjinore MI |
| **TEMA/SUBJEKAT/SUBJECT:** | Raporti vjetor 2020 |

Të nderuar/a ,

Gjatë këtij viti 2020, me gjithë kushtëzimet nga pandemia e COVID-19 dhe reduktimeve të aktiviteteve në të gjitha fushat e jetës, që i ka imponuar situata e rënduar, por edhe në pajtim me masat e ndërmarra dhe sugjerimeve të institucioneve më të larta shtetërore dhe shëndetësore, që cilat kanë vepruar së bashku në drejtim të manaxhimit sa më efikas të pandemisë dhe të siuatës së shkaktuar nga ajo, unë si zyrtare për barazi gjinore në Ministrinë e Infrastrukturës kam zhvilluar aktivitete, të cilat konsistojnë në aktivitetet dhe dhe veprimtarinë konform planit dhe strategjisë së veprimit për këtë vit, në realizimin e detyrave dhe përgjegjësive të parapara me legjislacionin në fuqi, në pjesëmarrjen në takime të ndryshme online, në raportimet periodike, si dhe në ndërmarrjen e aktiviteteve të tjera shtesë, të cilat kanë rezultuar si nevojë e zhvillimeve dhe veprimeve të dala nga kërkesat që i ka parashtruar situata e krijuar.

**Angazhimet dhe pjesmarrjet e Zyrtares për Barazi Gjinore**

* Konform Ligjit për Barazi Gjinore, Ligjit Kundër Diskriminimit, Konventës CEDAW dhe Programit të Kosovës për arritjen e barazisë gjinore, si zyrtare për barazi gjinore, aktivitetin e kam fokusuar në monitorimin dhe vlerësimin e krijimin emundësive për implementimin e këtyre strategjive dhe dokumenteve për arritjen sa me të mirë të standardeve që promovojnë  barazinë gjinore në MI-së.

Aktivitetet tjera kanë qenë si vijon:

* Nxitja e diskutimit dhe pjesëmarrja me të gjithë kolegët për përparësitë që dalin në kuadër të zbatimit të LBGJ;
* Angazhimi në cilësi të anëtares së komisionit lidhur me vendimet e Sekretarit të Përgjithshëm të datës 03.03.2020 ref. 2577, në komisionin për evidentimin e lëndëve të zyrës së Sekreatrit të Përgjithshëm të MIT dhe dorëzimin e çelësave;
* Angazhimi rreth 8 Marsit, Ditës Ndërkombëtare të Gruas, në kuadër të të cilit në Ministri kam planifikuar mbajtjen e një tryeze, ku kam inicuar kërkesën te drejtoresha e DFShP, mirëpo kjo iniciativë imja nuk është aprovuar me arsyetimin se ky aktivitet nuk mund të realizohet për shkak të mungeses së buxhetit ende të paaprovuar, si dhe fuzionimit të dy ministrive, asaj të MIT dhe MMPH në Ministri të Infrastrukturës dhe Ambientit;
* Angazhimi rreth rekomandimeve te Sekretari i Përgjithshëm në MIT me ref. 2610 të datës 04.03.2020;
* Angazhimi i datës 06.04.2020 në situatë të COVID-19 rreth postimit të materialit të përgatitur në web faqen e MIT, rreth rekomandimeve nga UNFPA dhe UN Women, një përmbledhjeje të shkurtër, por shumë të dobishme për të senzibilzuar institucionet që të marrin në konsideratë këndvështrimin gjinor në punët e rëndësishme, të cilat janë duke u zhvilluar në nivel vendi;
* Angazhimi me datë 15.maj 2020 rreth anketës online të situatës së COVID-19 “Avancimi i mëtutjeshëm i të drejtave të grave në Kosovë”, të mbështetur nga Agjencia Austriake për Zhvillim (ADA);
* Angazhimi rreth pyetësorit të organizuar nga Qendra për Zhvillimin e Grupeve Shoqërore (CSGD) dhe Qendra Kosovare për Studime Gjinore (QKSGJ), në kuadër të projektit “Avancimi i barazisë dhe mosdiskriminimit (Advancing Equality and Non-discrimination), të financuar nga Ambasada e Mbretërisë së Holandës në Kosovë, që janë duke e bërë një hulumtim lidhur me monitorimin e implementimit të Ligjit për Mbrojtje nga Diskriminimi;
* Angazhimi rreth rekomandimeve të Sekretarit të Përgjithshëm të MI-së me ref. 6162, të datës 26.08.2020;
* Angazhimi sipas vendimit të Sekretarit të Përgjithshëm me ref.6106 të datës 27.08.20 si anëtare e komisionit për pranimin teknik të tenderit ’’Furnizimi me paisje mbrojtëse personale‘’ për MI-së;
* Puna në kuadër të ekipit, të emëruar me vendimin e Sekretarit të datës 25.09.20, ref. 6812, për hartimin e draftit fillestar të projekligjit për plotësimin dhe ndryshimin e Ligjit nr. 04/L-179 për Transportin Rrugorë;
* Puna në ekipin e hartimit të draftit fillesatre të projekt-udhëzimit administrativ për licencimin e makinistëve, e emëruar me vendim të Sekretarit të datës 25.09.20, ref.6813;.
* Angazhimi si menaxhere e kotratës me vendim ref.10069 për projektin e MI-së ’’Furnizimi me pajisje te IT-së”;
* Angazhimi rreth aktiviteteve të ndërmarra për 25 Nëntorin ‘*’Ditën Ndërkombëtare për Eliminimin e Dhunës ndaj Gruas’’* dhe16 Ditët e Aktivizmit (25 nëntor-10 dhjetor), në kuadër të të cilit kam planifikuar mbajtjen e një konference  me temën ‘’*SIGURIA NË TRAFIK DHE STEREOTIPET GJINORE’’,* në bashkëpunim me Departamentin  koordinues të Këshillit për sigurinë e komunikacionit rrugor të MI-së, ku  paraprakisht jam konsultuar me drejtoreshën e administratës, e cila e  ka përkrahur iniciativen time, por e cila për shkak të  situatës  së pandemisë Covid-19, duke u bazuare në vendimet  e Qeverisë, nuk ka qenë e mundur të realizohet. Këtë vit janë shpërndarë fjongat e bardh֝a për të gjithë stafin, që mesazhin sensibilizues e kanë pranuar nëpërmjet postës elektronike dhe në web faqen tonë, ku ka qenë prezente fjonga e badhë për 16 ditë të fushatës;

Shqyrtimi i raporteve të sektorëve të MI-së dhe vlerësimi i respektimit të barazisë gjinore në procesin e punës:

* Raporti nga *Divizioni i Kontrollave Teknike të MI*: Në gjithësej 135 Qendra të kontrollimit teknik të automjeteve, sa janë në Kosovë,128 pronar janë pronar meshkuj, kurse 7 pronare janë femra; këtë vitë ka ngritje të numrit të pronareve femra për një më shumë.
* Raporti i statistikave për aksidentet e vitit 2019 nga Policia e Kosovës, të ndara sipas gjinive, vdekshmëria dhe shkaktarët e aksidenteve me fatalitet:

1. **Numtri i të vdekurve në aksidente fatale në vitin 2019, sipas gjinisë**

|  |  |  |  |  |  |  |  |
| --- | --- | --- | --- | --- | --- | --- | --- |
| Meshkuj | | | Femra | | | | **Total** |
| 87 | | 77% | | 26 | 23% | | **100%** |
|  |  | |  | | |  |  |

2**.      Shkaktarët e aksidenteve fatale në vitin 2019, sipas gjinisë**

|  |  |  |  |  |
| --- | --- | --- | --- | --- |
| Meshkuj | | Femra | | **Total** |
| 95 | 95% | 5 | 5% | **100%** |

* **Raporti nga departamenti i transportit**

- Numri i operatoreve të transportit të udhëtareve të licencuar nga Ministria e Infrastrukturës/DTT/Divizioni i Transportit të udhëtarëve - licencimi sipas gjinive për vitin 2020: totali i licencave për vitin 2020 – gjithsej 51 licenca (A,B,C,D) - 48 meshku dhe 3 femra;

- Në divizionin e transportit të mallrave  brenda vitit 2020 janë licencuar 76 operatorë në kategori të ndryshme të licencave: për transport të mallërave për palë të treta (qira e pagesë) janë licncuar 61 operatorë: 59 me pronarë meshkuj dhe 2 me pronarë femra; për transport të mallrave për “Nevoja personale” janë licencuar 3 operatorë me pronar meshkuj, ndërsa për transport të mallrave për “Mallrra të rrëzikshme”janë licencuar 12 operatorë me pronarë meshkuj.

* **Raporti nga Divizioni i financave të MI-së**

- Të dhënat sipas gjinive për zyrtarët që kanë udhëtuar zyrtarisht gjatë vitit 2020:

- Numri i përgjithshëm i stafit është 258; zyrtarisht kanë udhëtuar 13 meshkuj (95.24%) dhe 1 femër (4.76%),

* **Raporti departamentit të patentë shoferit** për kalueshmërinë në provimet për patentë shofer:

- Për kategorinë “B” në vitin 2020 provimit iu kanë nënshtruar gjithsej 62,453 kandidatë:

Kanë kaluar 33,228 kandidatë (53%);

Kanë dështuar 29.225 kandidatë (47%)

Sipas strukturës gjinore, meshkuj kanë qenë 18,841 kandidatë (56%), kurse femra kanë qenë 14,387 kandidatë (44%).

* **Raporti i  Departamenti të automjeteve të MI-së**

- Numri dhe struktura gjinore e pronarëve të autoshkollave të licencuara nga MIT, pyetësve të drejtimit, pyetësve  teorikë,, instruktorë shoferëve dhe ligjëruesve profesional në autoshkolla (shih tabelën me poshtë):

|  |  |  |  |  |  |
| --- | --- | --- | --- | --- | --- |
| 2020 | Gjithsejtë | Meshkuj | % M | Femra | % F |
| Autoshkolla | 261 | 197 | 75.48 | 64 | 24.52 |
| Pyetës teorikë | 16 | 14 | 87.50 | 2 | 12.50 |
| Pyetës të drejtimit | 9 | 9 | 100.00 |  | 0.00 |
| Instruktorë shoferë | 1309 | 976 | 74.56 | 333 | 25.44 |
| Ligjerues profesionalë ne A.SH | 232 | 197 | 84.91 | 35 | 15.09 |
| Trajnerë në fushën e p. shoferit | 8 | 7 | 87.5 | 1 | 12.5 |

***Statistikat e të punësuarve në MI-së***

* Statistikat e shkallës së realizimit të barazisë gjinore në Ministrin e Infrastrukturës për vitin 2020 janë si vijon: numri i përgjithshëm i të punësuarve në MI-së është 258, nga të cilët 190 (ose *74%*) meshkuj*,* kurse 68 (ose *26%)* femra. Në pozita udhëheqese janë 9 femra dhe 27 meshkuj.
* Të bashkangjitur gjeni tabelën e femrave në  pozitat vendimarrëse në vitin 2020:

|  |  |  |  |
| --- | --- | --- | --- |
| **Pozitat Drejtuese Femra në Ministrin e Infrastrukturës** | | | |
| 1 | Lindita | Osaj | Drejtoreshë e DFSHP-së u.d |
| 2 | Vahide | Syla | Udhëheqëse e divizionit te personelit u.d |
| 3 | Saranda | Jusufi | Udhëheqese e div. per koordinim te politikave dhe planifikimit të Transportit |
| 4 | Valmira | Bllaca | Udhëheqese e div. të prokurimit |
| 5 | Fiza | Hoxha | Udhëheqese e div. për komunikim me publikun u.d |
| 6 | Florije | Boshnjaku | Drejtoreshë e Departamentit Ligjor |
| 7 | Ajshe | Ejupi | Udh. e Div. për mbikëqyrjen e zbatimit të Ligjeve |
| 8 | Metie | Rrahmani | Zyrtare per Transport Tokësor/Udhë. e divizionit i trans. të mallrave u.d |
| 9 | Zekrije | Osmani | Udhëheqëse e sektorit të rrugëve dhe urave |
|  |  |  |  |
|  |  |  |  |

***Statistikat e të punësuarve në MI-së*** :Pasqyra e realizimit të barazisë gjinore për vitin 2020 në raport me vitet paraprake:

|  |  |
| --- | --- |
| 2014 | Meshkuj: 194 75,19% |
| Totali: 258 100% | Femra: 64 24,81% |
|  |  |
| 2015 | Meshkuj: 195 74,42% |
| Totali: 262 100% | Femra: 67 25,58% |
|  |  |
| 2016 | Meshkuj: 196 74,42% |
| Totali: 262 100% | Femra 66 25,58% |
|  |  |
| 2017 | Meshkuj: 223 76,63% |
| Totali: 291 100% | Femra: 68 23,36% |
|  |  |
| 2018 | Meshkuj: 220 76,62% |
| Totali: 289 100% | Femra: 69 23,38% |
|  |  |
| 2019 | Meshkuj: 214 74,38% |
| Totali: 288 100% | Femra: 74 26,62% |
|  |  |
| 2020 | Meshkuj: 190 74,38% |
| Totali: 258 100% | Femra: 68 26,62% |

* Pjesëmarrja në diskutimin me temën ‘’Punët e barabarta’’ nga aktivistja për të drejtat e grave nga Suedia, Marija Lasko, në bashkëpunim me Bankën Evropiane për Rindërtim dhe Zhvillim, mbajtur me datë 28 janar 2020;
* Pjesëmarrja në trajnimin për platformën për të drejtat e njeriut, të zhvilluar nga Institucioni i Avokatit të Popullit në bashkëpunim me Programin e Kombeve të Bashkuara për Zhvillim (UNDP), me mbështetje financiare të Ministrisë së Punëve të Jashtme të Norvegjisë me datë 23.01.2020;
* Pjesëmarrja në takimin punues “Barazia gjinore në procesin e integrimit evropian”, të organizuar nga Ministria e Integrimit Evropian, të mbështetur nga Bashkëpunimi Gjerman për Zhvillim, projekt ky i implementuar nga GIZ më 13.01.2020;
* Pjesëmarrja në trajnimin e IKAP, të zhvilluar në fushën e administratës dhe legjislacionit me temë ‘’Qasja në dokumente publike’’ më 2-3 mars 2020;
* Pjesëmarrja ne takimin e Rrjetit te Grave të Kosovës mbi aktivitetet e planifikuara për vitin 2020, të mbajtur me 10 shkurt;
* Pjesëmarrja në organizimin e Agjencisë për Barazi Gjinore-ZKM, të iniciuar nga kryeministrit të Republikës së Kosovës, për shënimin e 8 Marsit, Ditës ndërkombëtare të gruas, lansimit të Amandamentimit të Kornizës ligjore për mbrojtje nga dhuna në familje, si dhe në prezantimin e draftit final të Programit të Kosovës për Barazi Gjinore me datë 09.03.2020.
* Pjesëmarrja ne takimin online me datë 28.07.20 të UNDP për të diskutuar zbatimin e Ligjit për mbrojtjen nga diskriminimi dhe Ligjit të barazisë gjinore, me qëllim të dhënies së  kontributit në hartimin e Programit zhvillimor të Kombeve të Bashkuara në Kosovë (UNDP).
* Pjesëmarrja në takimin online të datës 14.10.20, të organizuar nga Agjencia për Barazi Gjinore e ZKM, në bashkëpunim me Qendrën Kosovare për Studime Gjinore, për shënimin e 25-vjetorit të Platformës së Pekinit, 20-vjetorit të Rezolutës 1325 “Gratë, Paqja dhe Siguria”, me temën ***“****Fuqizimi ekonomik si parakusht i parandalimit të dhunës në familje dhe dhunës në baza gjinore”*;
* Pjesëmarrja në konferencën virtuale për shënimin e Ditës Ndërkombëtare të të Drejtave të Njeriut, të organizuar nga Institucioni i Avokatit të Popullit në Kosovë, me temën *“Të drejtat e njeriut në periudhën e pandemisë dhe roli i institucioneve kombëtare për të drejtat e njeriut*”, me datë 10.12.20;
* Pjesëmarrje në konferencën virtual për shënimin e Kuvendin e 18-të Vjetor të Anëtareve nga Rrjeti i Grave të Kosovës (RrGK), më 12 dhjetor 2020 për përparimin dhe zbatimin e [Strategjisë 2019-2022](https://womensnetwork.org/wp-content/uploads/2019/05/Strategjia-e-RrGK-2019-2022_FINAL_2019-05-22-1.pdf), me theks të veçantë në aktivitetet përgjatë vitit 2020.
* Raportimi në Agjencinë për Barazi Gjinore - ZKM është raportim periodik dhe bëhet çdo 6 muaj, kurse sa i përket shkëmbimit të informatave dhe bashkëpunimit, përkrahja ka qenë dhe vazhdon të jetë e nivelit shumë të mirë.

Me respekt!